OpenLLM-France/wikimedia huggingface dataset:
# Taylorsville (Mississipi)

Taylorsville és una població dels Estats Units a l'estat de Mississipi. Segons el cens del 2000 tenia 1.341 habitants.

## Demografia

Segons el cens del 2000, Taylorsville tenia 1.341 habitants, 534 habitatges, i 375 famílies. La densitat de població era de 140,7 habitants per km².
Dels 534 habitatges en un 35% hi vivien nens de menys de 18 anys, en un 53,2% hi vivien parelles casades, en un 14% dones solteres, i en un 29,6% no eren unitats familiars. En el 28,5% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,05.
Per edats la població es repartia de la següent manera: un 26,2% tenia menys de 18 anys, un 8,9% entre 18 i 24, un 26,3% entre 25 i 44, un 22,5% de 45 a 60 i un 16% 65 anys o més.
L'edat mediana era de 38 anys. Per cada 100 dones de 18 o més anys hi havia 82 homes.
La renda mediana per habitatge era de 28.563 $ i la renda mediana per família de 38.958 $. Els homes tenien una renda mediana de 30.776 $ mentre que les dones 20.096 $. La renda per capita de la població era de 15.202 $. Entorn del 12,5% de les famílies i el 16,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Taylorsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Taylorsville». American Fact Finder. Oficina del Cens dels Estats Units, 12-01-2010.
# Antônio Nascimento

Antônio Roberto Xavier Nascimento (Brejo Santo, Ceará, 18 d'agost de 1977) és un ciclista brasiler, ja retirat, que fou professional del 2007 al 2013. En el seu palmarès destaquen la Volta a l'Estat de São Paulo del 2004 i el Giro a l'Interior de São Paulo del 2013.

## Palmarès

* 2002
** Vencedor de 2 etapes del Tour de Santa Catarina
* 2003
** 1r al Tour de Santa Catarina i vencedor d'una etapa
* 2004
** 1r a la Volta a l'Estat de São Paulo
** Vencedor d'una etapa del Tour de Santa Catarina
* 2005
** Vencedor d'una etapa del Tour de Santa Catarina
** Vencedor d'una etapa de la Volta al Paraná
* 2006
** Vencedor d'una etapa del Tour de Santa Catarina
* 2009
** Vencedor d'una etapa del Volta del Paranà
* 2010
** Vencedor d'una etapa del Giro a l'Interior de São Paulo
** Vencedor d'una etapa del Tour de Brasil-Volta de l'Estat de São Paulo
* 2011
** Vencedor d'una etapa de la Volta al Gravataí
** Vencedor d'una etapa del Tour de Brasil-Volta de l'Estat de São Paulo
* 2013
** 1r al Giro a l'Interior de São Paulo i vencedor d'una etapa

## Referències

* ↑ «Ciclista cearense brilha na equipe Memorial» (en portuguès brasiler). Diario do Nordeste, 28-06-2009. [Consulta: 25 juny 2022].
* ↑ «NASCIMENTO Antonio-Roberto Xavier DOS SANTOS». [Consulta: 27 desembre 2022].
* ↑ Archives, Cycling. «Antonio Roberto Xavier Nascimento» (en anglès). [Consulta: 27 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Antonio Roberto XAVIER DO NASCIMENTO» (en italià). [Consulta: 27 desembre 2022].

## Enllaços externs

* Fitxa a sitiodeciclismo.net
* Fitxa a museociclismo.it
# Art Heist

Art Heist és un telefilm estatunidenc dirigit per Bryan Goeres i difós l'any 2004. Ha estat doblat al català

## Argument

Una tela d'El Greco ha estat robada; l'agent del propietari, Sandra Walker, col·labora amb la policia per buscar qui hauria pogut cometre aquest primer robatori, que esdevé el primer d'una sèrie. De tornada a Espanya, Sandra troba un amor de joventut, expert també en pintura. Aquests retrobaments estan molt lligats a tot l'afer dels robatoris.

## Repartiment

* William Baldwin: Bruce Walker
* Ellen Pompeo: Sandra Walker
* Simón Andreu: Maximov
* Ed Lauter: Victor Boyd
* Abel Folk: Daniel Marí
* Andrés Herrera: Fernando
* Damià Plensa: Cèsar
* Roger Delmont: Héctor
* Diego Martín: Josep
* Madison Goeres: Alison Walker

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Art heist». [Consulta: 4 novembre 2018].
* ↑ «Art Heist» (en anglès). [Consulta: 4 novembre 2018].
# Anuvinda

Anuvinda és un gènere d'aranyes araneomorfes de la família dels titanècids (Titanoecidae). Fou descrit per primera vegada per Lehtinen el 1967.
Les dues espècies d'aquest gènere es troben a l'Àsia (meridional, sud-oriental i oriental). Anuvinda milloti és endèmica del Nepal.

## Taxonomia

Segons el World Spider Catalog amb data de 19 de gener de 2019, hi ha reconegudes dues espècies:
* Anuvinda escheri (Reimoser, 1934) – Índia, Xina, Laos, Tailàndia
* Anuvinda milloti (Hubert, 1973) – Nepal

## Referències

* 1 2 Lehtinen, P. T. (1967). Classification of the cribellate spiders and some allied families, with notes on the evolution of the suborder Araneomorpha. Annales Zoologici Fennici 4: 199-468.
* 1 2 3 (anglès) World Spider Catalog: Anuvinda Lehtinen, 1967 en la família Titanoecidae +base de dades. Accés el 19 de gener de 2019.
# Arxipèlag Pribilof

Les illes Pribilof (en anglès:Pribilof Islands, abans Northern Fur Seal Islands) són un grup de 4 illes volcàniques de l'estat dels Estats Units d'Alaska, al Mar de Bering. Fan uns 200 km² en total i principalment presenten una superfície rocosa amb vegetació de tundra. Tenen 684 habitants (cens del 2000).

## Illes principals

Les illes principals i úniques habitades són Saint Paul i Saint George. El descobridor rus d'aquestes illes va ser Gavriïl Pribilof. Les illes menors o illots Otter i Walrus són prop de St. Paul.
El 1786 Gavriïl Pribilov, hi descobrí els criadors de la foca Callorhinus ursinus i aquestes illes passaren a ser territori de Rússia. El 1867 passaren a ser propietat dels Estats Units a conseqüència de la Compra d'Alaska. De 1870 a 1890, el govern dels Estats Units les cedí a l'Alaska Commercial Company. De 1890 a 1910, la North American Commercial Company mantingué el monopoli de la caça de les foques. A partir de 1911 hi hagué restriccions en la cacera de foques a partir de 1966, la cacera de foques va quedar prohibida a les Pribilofs, excepte la feta per la subsistència dels aleutians.
Actualment hi és important econòmicament la pesca del cranc (snow crab) i de l'halibut. Hi nien molts ocells marins i la seva observació és un reclam turístic.

## Referències

* ↑ «Pribilof Islands». A: Hugh Chisholm. Encyclopædia Britannica (en anglès). 11a ed. Cambridge University Press, 1911.
* ↑ Fur Seal Act of 1966 (16 U.S.C. 1151-1187, P.L. 89-702, November 2, 1966, 80 Stat. 1091)
* Pribilof Islands: Blocks 1000 thru 1068, Census Tract 1, Aleutians West Census Area, Alaska Arxivat 2011-06-07 a Wayback Machine. United States Census Bureau

## Enllaços externs

* The AMIQ Institute - a research project documenting the Pribilof Islands and their inhabitants
* FURSEAL.HTML Arxivat 2021-03-18 a Wayback Machine. - summary of the Fur Seal Act at U.S. Fish & Wildlife Service web site. Retrieved on April 16, 2008.
* 16 U.S.C. CHAPTER 24--CONSERVATION AND PROTECTION OF NORTH PACIFIC FUR SEALS Arxivat 2008-05-11 a Wayback Machine. - text of the U.S. Code on the U.S. Government Printing Office web site. Retrieved on April 16, 2008.
# Asaf Jah V

Asaf Jah V Nizam al-Mulk Afzal al-Daula Nawab Mir Tahniyat Ali Khan Bahadur (Hyderabad 11 d'octubre de 1827-26 de febrer de 1869) fou nizam d'Hyderabad.
Era fill d'Asaf Jah IV i de Dilawar un-nisa Begum Sahiba i va succeir al seu pare el 18 de maig de 1857 pujant al masnab l'endemà 19 de maig de 1857. Va esclatar el motí dels sipais i el juliol els rebels van atacar la ciutat d'Hyderabad però foren rebutjats; les forces del país van romandre lleials.
El 1860 en recompensa a la fidelitat mostrada, es va signar un tractat que cancel·lava el deute del nizam i s'ampliaven els seus dominis (Osmanabad o Naldrug i el doab de Raichur), però els Districtes Assignats (Assigned Districts) al Berar amb uns ingressos de 3.200.000 rúpies foren mantinguts en fideïcomís pels britànics per pagar les forces tal com s'establí al tractat de 1853, i l'excés es pagava al nizam. El 25 de juny o 31 d'agost de 1861 va ser nomenat cavaller de l'orde de l'estrella de l'Índia.
L'estat fou dividit en cinc subes i 16 districtes (governades per subadars i talukdars). Va introduir també reformes en la recaptació i el sistema judicial; va construir els primers telègrafs i ferrocarrils i va establir el primer sistema postal.
Es va casar amb Nawab Mahbub Begum Sahiba, principal consort, i després amb Nawab Allah Rakhi Begum i Husaini Begum Sahiba. Va morir a Hyderabad el 26 de febrer de 1869 deixant quatre fills i sis filles; els tres fills grans van morir (1858, 1861 i 1862) i el va succeir el seu quart fill Muzaffar al-Mamalik Nizam al-Mulk Nizam al-Dawla Nawab Mir Sir Mahbub Ali Khan Bahadur Fath Jang Asaf Jah VI.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Genealogia
# Association Sportive de Cannes Football

L'Association Sportive de Cannes Football, o AS Cannes, és un club de futbol francès de la ciutat de Canes.

## Història

L'AS Cannes va ser fundada com a club poliesportiu l'any 1902. El club de futbol va ser creada el 1909 per l'impuls de Louis Grosso. Des del 1920 disputà el campionat del sud-est. El dia de Nadal de 1920 inaugurà l'estadi Louis Grosso derrotant l'Espanyol per 4-0. El porter Maurice Cottenet fou el primer jugador del club que jugà amb la selecció de futbol de França. Altres jugadors destacats d'aquells temps, també internacionals, foren Charles Bardot i Raoul Dutheil. Durant els anys 20, l'AS Cannes arriba a dues semifinals de la Copa de França, competició de la que es proclamà campio el 1932, derrotant successivament el SC Saint-Etienne, Mulhouse, Belfort, Lille i RC Paris, abans de derrotar el Racing Club de Roubaix a la final. A l'equip destacaren el capità Louis Clerc i el veterà de 43 anys William Aitken. Aquest mateix 1932 el club esdevingué professional, que perdé l'any 2004. Actualment (2008) competeix al Championnat National, la tercera divisió francesa.

## Palmarès

* 1 Copa francesa de futbol: 1932
* 1 Campionat de la Costa Blava de l'USFSA: 1910

## Jugadors destacats

* Aljoša Asanović
* William Ayache
* Tal Banin
* Mathieu Beda
* Bruno Bellone
* Alen Bokšić
* Landry Bonnefoi
* Patrice Carteron
* Laurent Charvet
* Gaël Clichy
* Franck Durix
* Julien Escudé
* Julien Faubert
* Luis Fernández
* Sébastien Frey
* Marco Grassi
* David Jemmali
* Addick Koot
* Ruud Krol
* Francois Lemasson
* Laurent Leroy
* Cyriaque Louvion
* Peter Luccin
* Laurent Macquet
* Mickaël Madar
* Johan Micoud
* Hamed Namouchi
* François Omam-Biyik
* Carl Parisio
* Franck Priou
* Philippe Raschke
* Hakim Saci
* Amara Simba
* David Suarez
* Gerald Vanenburg
* Patrick Vieira
* Jonathan Zebina
* Zinédine Zidane

## Referències

* ↑ ligue-mediterranee a fff.fr

## Enllaços externs

* Association Sportive de Cannes Football - Lloc web oficial (francès)
# Arius dioctes

Arius dioctes és una espècie de peix de la família dels àrids i de l'ordre dels siluriformes.

## Morfologia

Els mascles poden assolir els 120 cm de llargària total i els 19 kg de pes.

## Distribució geogràfica

Es troba a Austràlia i al sud de Nova Guinea.

## Referències

* ↑ uBio (anglès)
* ↑ Cuvier, G. & A. Valenciennes. 1840. Histoire naturelle des poissons. Tome quinzième. Suite du livre dix-septième. Siluroïdes. Hist. Nat. Poiss. (BOOK), Nov., v. 15: i-xxxi + 1-540.
* ↑ BioLib (anglès)
* ↑ «Arius dioctes». Catalogue of Life. (anglès) (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kailola, P. J. 2000. Six new species of fork-tailed catfishes (Pisces, Teleostei, Ariidae) from Australia and New Guinea. The Beagle (Rec. Mus. Art Galleries N. Terr.) v. 16: 127-144.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Arius brevirostris

Arius brevirostris és una espècie de peix de la família dels àrids i de l'ordre dels siluriformes.

## Morfologia

Els mascles poden assolir els 12 cm de llargària total.

## Distribució geogràfica

Es troba a Myanmar, Cambodja, Vietnam, Tailàndia i Malàisia.

## Referències

* ↑ «Arius brevirostris». Catalogue of Life. (anglès) (anglès)
* 1 2 FishBase (anglès)
* ↑ Marceniuk, A.P. i N.A. Menezes 2007. Systematics of the family Ariidae (Ostariophysi, Siluriformes), with a redefinition of the genera. Zootaxa 1416:1-126.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Arrossegar i deixar anar

Arrossegar i deixa anar (drag and drop) és un terme en informàtica que es refereix a l'acció d'arrossegar i deixar anar al damunt d'un objecte receptor, amb el ratolí, objectes seleccionats d'una finestra. Els objectes arrossegats són habitualment arxius, però també poden ser arrossegats altres tipus d'objectes en funció del programa. L'objecte receptor pot ser per exemple, la paperera, una icona de carpeta, una altra finestra, o un altre objecte preparat per a aquesta funció.
Si el receptor és un contenidor l'operació més usual és afegir l'objecte arrossegat al contingut. Si el receptor és un programa l'operació més usual és engegar el programa per editar o visualitzar el document que li llencen.
Un exemple és arrossegar i deixar anar entre dues finestres d'un gestor d'arxius per a moure'ls de directori, o arrossegar i deixar anar arxius de música sobre un reproductor per escoltar-los o posar-los a la llista de reproducció del programa.
Els objectes que poden ser arrossegats depenen del programa o finestra que els allotja. Igualment, l'efecte de deixar anar objectes sobre una finestra o programa depèn del receptor dels objectes. Habitualment quan s'estan arrossegant objectes entre finestres la icona del ratolí canvia per indicar quina acció es produirà si es deixen anar, o es mostrarà un símbol similar al de prohibit indicant que l'acció de deixar anar els objectes no produirà cap resultat.

## Vegeu també

* Apuntar i clicar
* Aspecte i comportament
* Icona
* Interfície gràfica d'usuari
# Asu no Yoichi!

Asu no Yoichi! (明日のよいち!) és una sèrie de manga japonès escrita i il·lustrada per Yū Minamoto. Fou serialitzada en Monthly Shōnen Champion des d'octubre del 2006.
Està sent adaptat a anime per AIC el llançament serà en TBS el 8 de gener de 2009.

## Personatges

* Yoichi Karasuma (烏丸 よいち, Karasuma Yoichi) és un estudiant de segon any d'escola secundària que també és un jove espadatxin i s'ha allunyat de la seva vida en la muntanya per viure amb els Ikarugas a la ciutat. És una persona molt activa que gaudeix de forma activa les arts marcials amb l'esgrima en particular. Degut a la seua primera infància a les muntanyes amb el seu pare, de no coneix les actuals costums al Japó o com actuar davant una xica. Ell és molt honorable, però degut a constants malentesos, lbuki, en particular, l'ataca constantment sota el supòsit que havia fet quelcom pervertit. Usa normalment una bata japonesa i una espasa de fusta. Ell és lliure de carregador en un Dojo Ikaruga i és un estudiant de l'espasa Kamikaze. Assisteix a l'institut privat Yoku-Ryou Gakuen amb lbuki i Ayame, i en la mateixa classe que lbuki i Washizu. Recentment es va veure obligat a unir-se al Club d'Actuació Teatral, i va ser inicialment vinculat a interpretar amb lbuki al principal heroi i a l'heroïna d'un romanç. Però Ayame assumeix el paper d'Ibuki més tard, per poder apropar-se a Yoichi. Actor de veu: Nobuhiko Okamoto
* Ibuki Ikaruga (斑鳩 いぶき, Ikaruga Ibuki) és una estudiant de segon any d'escola secundària que es converteix en un autonomenada cap de la família Ikaruga. Ella es converteix en una figura materna per la família Ikaruga des que els seus pares se'n van a l'estranger en una edat primerenca. Secretament li agrada Yoichi, però és la primera a atacar-li a causa dels nombrosos fenòmens inusuals, que generalment es refereixen a altres xiques. Ella és assistenta de l'instructor del Dojo Ikaruga, l'ensenyant l'ús de l'espasa Ukiha Kamikaze. Només hi ha 5 estudiants en el seu dojo, degut a la seua naturalesa violenta. Tanmateix, tracta els nens en una moda materna. Actriu de veu: Rina Satou
* Ayame Ikaruga (斑鳩 あやめ, Ikaruga Ayame), una estudiant de primer any en l'escola secundària, és la germana xicoteta de lbuki. Ella té una tímida, personalitat tsundere i és molt conscient dels seus xics pits en comparació als dels seus germans. Es va prendre un temps perquè li agradara romànticament Yoichi i ella tracta d'ajudar-lo a vegades dient que no té cap raó especial. Ella és dolenta amb les tasques de la llar en general. Actriu de veu: Haruka Tomatsu

## Enllaços externs

* Official TBS Asu no Yoichi! website (japonès)
# Ashmolean Museum

El Museu Ashmolean (Ashmolean Museum of Art and Archaeology) està situat a Beaumont Street, Oxford, Anglaterra, i és el segon museu universitari a nivell mundial (després del Museu d'Art de Basilea, fundat el 1661) i el primer museu públic britànic. El seu primer edifici va ser construït entre 1678 i 1683 per allotjar la col·lecció de curiositats d'Elias Ashmole, que va donar a la Universitat d'Oxford el 1677.

## Història de la col·lecció

La col·lecció inclouen les obres que Elias Ashmole havia reunit, així com les que havia adquirit de viatgers i col·leccionistes com ara John Tradescant el Vell i el seu fill del mateix nom. La col·lecció incloïa monedes antigues, llibres, gravats, espècimens geològics i zoològics -un d'ells era el cos dissecat de l'últim dodo vist a Europa, però el 1755 era ja molt deteriorat, a excepció del seu cap i una urpa.
El museu va obrir el 6 de juny de 1683, amb el naturalista Robert Plot com el primer director. Després, diversos espècimens han estat traslladat a nous museus, el "Old Ashmolean" de Broad Street va ser utilitzat com a oficina per redactar l'Oxford English Dictionary. Des del 1935, l'edifici s'ha establert com a Museu d'Història de la Ciència, amb exposicions dels instruments científics de la Universitat d'Oxford, de Lewis Evans (1853-1930), entre ells la col·lecció més gran del món d'astrolabis.
L'edifici actual data de 1845. Va ser dissenyat per Charles Cockerell en un estil clàssic i és a Beaumont Street. Una ala de l'edifici està ocupada per la Institució Taylor, la facultat de llengües modernes de la universitat. El museu principal conté les col·leccions originals d'Elias Ashmole i John Tradescant (pare i fill), així com amplies col·leccions d'arqueologia i belles mostres d'art. Compta amb unes col·leccions de pintures Prerafaelites, peces de ceràmica majolica i argent anglès. El departament d'arqueologia inclou el llegat d'Arthur Evans i té una extensa col·lecció d'objectes de l'antic Egipte i el Sudan; el museu també allotja l'Institut Griffith, per a l'estudi d'egiptologia.

## Vegeu també

* Cap de maça de Narmer
* Cap de maça del rei Escorpí
* Stradivarius El Messies

## Enllaços externs

* Ashmolean Museum website
* Sackler Library
* The Griffith Institute Arxivat 2007-02-02 a Wayback Machine.
* Virtual Tour of the Ashmolean Museum, photography from 2003 Arxivat 2008-08-03 a Wayback Machine.
* Powhatan's Mantle — pictures, description & history

## Referències

* ↑ zephir.ch. «History of the Öffentliche Kunstsammlung Basel» (en anglès). Kunstmuseum Basel. [Consulta: 17 gener 2022].
* ↑ MacGregor, Arthur. The Ashmolean Museum : a brief history of the museum and its collections. Oxford: Ashmolean Museum in association with Jonathan Horne, 2001. ISBN 1-85444-148-5.
# Arturo Elizalde Bertrand

Arturo Elizalde Bertrand (Barcelona, c. dècada del 1930), conegut al món de les curses com a Lucas, és un antic pilot de motociclisme català. Fou pilot oficial de Montesa durant la dècada de 1950 i disputà diverses curses de resistència. Guanyà la segona edició de les 24 Hores de Montjuïc l'any 1956, on formà equip amb el seu germà Juan i assolí el rècord de la prova, en voltar a 86 km/h.

## Referències

* ↑ «Arturo Elizalde Bertrand». enciclopedia.cat. GEC - Enciclopèdia de l'esport català. [Consulta: 9 febrer 2016].
# Auxelles-Bas

Auxelles-Bas és un municipi francès, es troba al departament del Territori de Belfort i a la regió de Borgonya - Franc Comtat. L'any 2006 tenia 469 habitants.

## Geografia

El municipi se situa al peu sud del massís dels Vosges, al límit del departament de l'Alt Saona.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 321 | 283 | 325 | 361 | 353 | 461 | 469 |
# Aspèth

Aspèth (en francès Aspet) és un municipi gascó de Comenge, situat al departament de l'Alta Garona i a la regió d'Occitània.